Συνταγματικό Δικαστήριο της Λιθουανίας

Το Συνταγματικό Δικαστήριο της Δημοκρατίας της Λιθουανίας (λιθουανικά: Lietuvos Respublikos Konstitucinis Teismas) είναι ειδικό δικαστήριο που ιδρύθηκε σύμφωνα με τις διατάξεις του Συντάγματος της Λιθουανίας του 1992. Άρχισε τις δραστηριότητές του μετά την ψήφιση του νομοσχεδίου περί του συνταγματικού δικαστηρίου της Λιθουανίας, στις 3 Φεβρουαρίου 1993. Από την ίδρυσή του, το Δικαστήριο εδρεύει στην πρωτεύουσα Βίλνιους.https://e-seimas.lrs.lt/rs/legalact/TAD/TAIS.21843/format/ISO_PDF/https://www.jstor.org/stable/43212426

Το κύριο καθήκον του δικαστηρίου είναι ο δικαστικός έλεγχος και, ως εκ τούτου, μπορεί να κηρύξει αντισυνταγματικές πράξεις του κοινοβουλίου και να τις καταστήσει άκυρες. Ωστόσο, διαφέρει από πολλά άλλα ανώτατα δικαστήρια, καθώς δεν αποτελεί μέρος του τακτικού δικαστικού σώματος, αλλά περισσότερο ένα ξεχωριστό και ανεξάρτητο δικαστικό όργανο. Επιπλέον, δεν χρησιμεύει ως τακτικό εφετείο από κατώτερα δικαστήρια ή ως είδος «ακυρωτικού δικαστηρίου» για οποιαδήποτε παραβίαση των εθνικών νομοθεσιών.https://www.lrkt.lt/en/about-the-court/news/final-acts/1343/the-seimas-resolution-on-the-reorganisation-of-lithuanian-sports-university-declared-unconstitutional:109https://www.venice.coe.int/WCCJ/Rio/Papers/LTU_Constitutional_Court_E.pdf

Η δικαιοδοσία του επικεντρώνεται σε συνταγματικά ζητήματα, ενώ αποφαίνεται επί της συμμόρφωσης πράξεων της Κυβέρνησης της Λιθουανίας προς τους νόμους, τη συμμόρφωση προς το Σύνταγμα των διεθνών συμφωνιών και αποφαίνεται σχετικά με τις εκλογικές παραβάσεις.https://www.servat.unibe.ch/icl/lh00000_.htmlhttps://www.legislationline.org/documents/id/17720

Δραστηριότητες
Το Δικαστήριο έχει διαδραματίσει σημαντικό ρόλο στην ανάπτυξη του λιθουανικού νομικού συστήματος, κηρύσσοντας μια σειρά εθνικών νομοθεσιών ως αντισυνταγματικές. Στις 31 Μαρτίου 2004, εξέδωσε απόφαση με την οποία αναγνώριζε την παραβίαση του όρκου του Προέδρου της Λιθουανίας, Ρολάντας Πάκσας, ενώ ακολούθησε η καθαίρεσή του με την υπερψήφιση πρότασης μομφής στο κοινοβούλιο.https://www.lrkt.lt/en/court-acts/search/170/ta1263/summaryhttps://www.legal-tools.org/doc/d4e674/pdf/https://bnn-news.com/ousted-lithuanian-president-rolandas-paksas-inches-closer-to-seimas-205664https://www.15min.lt/en/article/politics/lithuanian-president-refuses-to-comment-on-constitutional-court-ruling-regarding-rolandas-paksas-526-247222

Σύνθεση
Το Συνταγματικό Δικαστήριο αποτελείται από εννέα δικαστές, εκλεγμένοι από το κοινοβούλιο, για μια εννιαετή θητεία, η οποία δεν δύναται να ανανεωθεί. Μόνο Λιθουανοί πολίτες, εξαιρετικής φήμης, οι οποίοι είναι καταρτισμένοι στο δίκαιο και οι οποίοι έχουν υπηρετήσει για τουλάχιστον 10 χρόνια στο νομικό σύστημα, ή σε έναν τομέα της νομικής εκπαίδευσης, είναι επιλέξιμοι για διορισμό στο Δικαστήριο. Συνήθως, επιλέγονται αξιοσημείωτοι νομικοί επιστήμονες και ιδιαίτερα πεπειραμένοι δικαστές για τη θέση αυτή. Οι υποψήφιοι προτείνονται από τον Πρόεδρο του Κοινοβουλίου, τον Πρόεδρο της Λιθουανίας και τον Πρόεδρο του Ανωτάτου Δικαστηρίου της Δημοκρατίας της Λιθουανίας (3 άτομα έκαστος). Το Κοινοβούλιο διορίζει τον Πρόεδρο του Δικαστηρίου μεταξύ των δικαστών που επιλέγονται για διορισμό, έπειτα από πρόταση του Προέδρου της Λιθουανίας.

Παραπομπές

Κατηγορία:Δίκαιο στη Λιθουανία